Diari Oficial de la Generalitat Valenciana


Sumari del DOGV 3896, del 13-12-2000 (2000/9926)

Informació pública de programa d'actuació aïllada corresponent a l'àrea de repartiment de la parcel·la situada a l'avinguda d'Ausiàs March, 119.
------------------------------------------------------------------------------------------------------------------------------------------------

### Dades del document

Número de DOGV
:   3896

Data del DOGV
:   13-12-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/9926


Organisme emissor
:   Ajuntament de València

Tipus de document
:   Anunci

Informació pública de programa d'actuació aïllada corresponent a l'àrea de repartiment de la parcel·la situada a l'avinguda d'Ausiàs March, 119. [2000/M9926]
  
L'alcaldia, per la Resolució número U-6653, de 3 de novembre de 2000, dictada pel senyor Miguel Domínguez Pérez, ha disposat:
  
«Vista la iniciativa de programa per al desenvolupament de l'actuació aïllada corresponent a l'àrea de repartiment de la parcel·la situada a l'avinguda d'Ausiàs March, número 119, que va ser presentada pel senyor José Furió Aspas, i la documentació aportada el dia 19 de juny de 2000; vistos els informes emesos per l'Oficina Tècnica de Gestió Sòl, pel Servei d'Obres d'Infraestructura, i pel Servei de Patrimoni; i de conformitat amb els articles 74, 45 i 46 de la Llei Reguladora de l'Activitat Urbanística, i la delegació conferida per la Resolució 2.242 de 7 de juliol de 1999, resolc:
  
Sotmetre a informació pública, per un termini de 20 dies hàbils, la proposta de programa d'actuació aïllada presentada, que comprén avantprojecte d'urbanització i projecte de reparcel·lació, mitjançant anuncis en un diari d'informació general editat a la Comunitat Valenciana i posteriorment o simultàniament, en el Diari Oficial de la Generalitat Valenciana; i a més, amb la fixació prèvia al tauler d'anuncis d'aquest ajuntament, en el Butlletí Oficial de la Província de València donada la impossibilitat de remetre l'avís establit en l'article 46.3 de la LRAU, al titular registral senyor Blas Tamarit Ordaz per no figurar en el cadastre i ser desconegut el seu domicili; es comunicarà al ministeri fiscal als efectes de la seua representació segons el que disposa l'article 10.2 del Reial Decret 1.093/1997, de 4 de juliol, Reglament de Inscripció al Registre de la Propietat d'Actes de Naturalesa Urbanística.
  
Durant el dit termini es podran presentar alternatives tècniques que pretenguen competir amb l'exposada al públic, i quedarà prorrogat el termini per 20 dies addicionals si durant els 10 primers dies d'informació pública alguna persona, prestant caució per import de 500.000 pessetes, es compromet a presentar una alternativa tècnica substancialment distinta a la inicial.
  
Durant els cinc dies següents a la finalització del termini d'informació pública, qualsevol persona podrà presentar a l'oficina de contractació de l'ajuntament, proposicions juridicoeconòmiques en plica tancada; l'acte d'obertura de pliques tindrà lloc en la següent data a la finalització d'aquest termini, excepte que siga dissabte, cas en què es trasllladarà a la següent data hàbil.
  
Totes les actuacions podran ser objecte de consulta i al·legació pels interessats durant els 10 dies següents a l'acte d'obertura de pliques.»
  
D'acord amb l'article. 46.4 de la LRAU, durant tot el procediment podran ser objecte de pública consulta a l'ajuntament, avinguda d'Aragó, 4ª planta, Servei de Gestió Urbanística, les al·legacions i alternatives tècniques que vagen presentant-se.
  
Se significa que aquest anunci es publica igualment als efectes establits en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per l'interessat senyor Blas Tamarit Ordaz per ignorar-se el domicili on ha de practicar-se l'avís a què es refereix l'article 46.3 de la LRAU.